Любанскі райком Чырвонага Крыжа ва ўсесаюзным сацыялістычным спаборніцтве па выніках работы за першую палову 1946 г. заняў другое месца ў Савецкім Саюзе. За ўзорную пастаноўку работы старшыні райкома Чырвонага Крыжа тав. Дубовіку С. А. уручана віншавальная тэлеграма ад Намесніка Старшыні ЦК Чырвонага Крыжа Саюза ССР тав. Навадворцава. Цяпер згодна праграмы, складзенай райкомам Чырвонага Крыжа на другую палову 1946 г., у 47 школах і калгасах раёна шырока разгорнута падрыхтоўка значкістаў ГСА і БГСА, якія будуць выпушчаны да свята 29-й гадавіны Кастрычніцкай сацыялістычнай рэвалюцыі. 26 медсясцёр, якія былі падрыхтаваны вясной гэтага года, сталі інструктарамі і арганізатарамі пярвічных арганізацый Чырвонага Крыжа ў калгасах і праводзяць падрыхтоўку значкістаў сярод насельніцтва.